انور خان (کرکٹ کھلاڑی)

انور خان  Anwar Khan(پیدائش:24 دسمبر 1955ءکراچی، سندھ) ایک پاکستانی کرکٹر ہے۔ انہوں نے 1 ٹیسٹ میچ میں پاکستان کی نمائندگی کی انور خان نے پاکستان کے علاوہ بہاولپور' کراچی' نیشنل بینک آف پاکستان اور سندھ کی طرف سے کرکٹ کھیلی۔

ٹیسٹ کرکٹ میں آمد 
انور خان کو 1979ء میں نیوزی لینڈ کے دورے میں کرکٹ ٹیم کا اس وقت حصہ بنایا گیا جب عمران خان زخمی ہوکر ٹیسٹ سے باہر ہوگئے تھے۔ پاکستان نے پہلے کھیلتے ہوئے 271 رنز بنائے۔ جاویدمیانداد 81' ہارون رشید 40 اور سرفراز نواز نے ناقابل شکست 31 رنز بنا کر ٹیم کے سکور کو تقویت دی۔ اپنا پہلا ٹیسٹ کھیلنے والے انور علی نے ابھی 12 رنز ہی بنائے تھے کہ انہیں سٹیفن بوک کی گیند پر وکٹ کیپر وارن لیز نے خوبصورت کیچ کے ذریعے پویلین بھجوا دیا۔ رچرڈ ہیڈلے 62/5' لانس کیرنز 96/2 کے ساتھ نمایاں بولر تھے۔ نیویز لینڈ نے بروس ایڈگر کے 129 اور رچرڈ ہیڈلے کے 42 کے ساتھ سکور کو 290 تک تقویت دی۔ پاکستان نے دوسری اننگز میں جاوید میانداد کے ناقابل شکست 160' طلعت علی' 61 اور ہارون رشید 35 کے ساتھ 323 رنز 6 کھلاڑیوں کے نقصان پر اننگ کو ڈکلیئر کردیا۔ انور خان اس بار بھی کوئی متاثر کن کارکردگی دکھانے میں ناکام رہے جس کے ذریعے وہ اس ٹیسٹ کو یادگار بناتے۔ وہ 3 رنز تک ہی محدود رہے اگرچہ وہ وکٹ بچا گئے۔ یہ ٹیسٹ پاکستان نے 128 رنز سے جیت لیا۔

اعداد و شمار 
انہوں نے ایک ٹیسٹ کی دو اننگز میں ایک مرتبہ ناٹ آئوٹ رہ کر 15 رنز بنائے۔ 12 ان کا زیادہ سے زیادہ سکور تھا جبکہ انہیں 15 کی اوسط حاصل ہوئی۔ انہوں نے 102 فرسٹ کلاس میچوں میں 139 اننگز کھیل کر 31 مرتبہ آئوٹ ہوئے بغیر 2255 رنز بنائے۔ 20.87 کی اوسط سے بننے والے ان سکور میں ایک سنچری' 101 ناٹ آئوٹ شامل تھے۔ انہوں نے فرسٹ کلاس میچوں میں 209 وکٹیں بھی حاصل کیں۔ کرکٹ سے ریٹائرمنٹ کے بعد انہوں نے امپائر کے طور پر اپنے کیریئر کا آغاز کیا۔ 2 ایک روزہ اور 112 فرسٹ کلاس میچوں میں انہوں نے میچوں کی نگرانی کے فرائض ادا کئے۔ آخری مرتبہ وہ یونائیٹڈ بینک بمقابلہ سوئی ناردرن گیس لمیٹڈ کے میچ منعقدہ کراچی بتاریخ 3 جنوری 2016ء کو ہمیں امپائر کے طور پر میدان میں نظر آئے

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

حوالہ جات 

1955ء کی پیدائشیں
بقید حیات شخصیات
بہاولپور کے کرکٹ کھلاڑی
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
سندھ کے کرکٹ کھلاڑی
کراچی بلیوز کے کرکٹ کھلاڑی
کراچی سے کرکٹ کھلاڑی
کراچی کے کھلاڑی
کراچی وائٹس کے کرکٹ کھلاڑی
نیشنل بنک آف پاکستان کے کرکٹ کھلاڑی
ویکی ڈیٹا سے مطابقت رکھنے والی مختصر تفصیل